سائنس اور ٹیکنالوجی کی وزارت
ڈاکٹر ہرش وردھن نے دہلی کے نگم بودھ گھاٹ شمشان میں سی ایس آئی آر- این ای ای آر آئی کے ذریعے تیار کردہ آلودگی سے پاک مردے کو جلانے کے گھر ‘ایئر پالیوشن کنٹرول سسٹم فار کریمیٹوریا’ کی چار چتاؤں کا افتتاح کیا
اندرپرستھ گیس لمیٹیڈ کے ذریعے تیار کردہ تین نئی گیس پر مبنی چتاؤں کا بھی آغاز کیا
ایسی تکنیک ماحولیات سے منسلک ہماری قومی اور عالمی عہدبستگی کو حاصل کرنے کے واضح طریقوں کو اپناتے ہوئے ہماری موجودہ وراثت کو دوبارہ قائم کرنے میں مدد کرتی ہے: ڈاکٹر ہرش وردھن
ایسے اختراعات کو غیرمنظم اور غیررسمی سیکٹروں سے نکلنے والی فضائی آلودگی کو کم کرنے کیلئے استعمال کیا جاسکتا ہے: ڈاکٹر ہرش وردھن
نئی دہلی:12،مارچ، 2021:سائنس اور ٹیکنالوجی، ارضیاتی سائنسز اور صحت وخاندانی بہبود کے مرکزی وزیر ڈاکٹر ہرش وردھن نے آج کہا، ‘‘مردے کو جلانے کے گھروں کے آس پاس کے علاقوں میں پارٹیکولیٹ میٹر کے سلسلے میں آلودگی کے اخراج اور دیگر مضر گیسوں کے اخراج کا اندازہ لگایا ہے۔ شمشان گھاٹوں سے مقامی طور پر زہریلے اخراج سے نمٹنے کیلئے سی ایس آئی آر-نیشنل انوائرمنٹل انجینئرنگ ریسرچ انسٹی ٹیوٹ نے ایک تکنیک تیار کی ہے جو آلودگی سے پاک شمشان کی کھلی چتاؤں سے ہونے والی آلودگی کو گھٹانے یا کم کرنے کا اہل ہے’’۔
وزیر موصوف دہلی کے نگم بودھ گھاٹ شمشان میں آلودگی سے پاک مردہ کو جلانے کے گھروں کی چار چتاؤں کا افتتاح کرنے کے بعد اظہار خیال کررہے تھے۔ انہوں نے اندرپرستھ گیس لمیٹیڈ کے ذریعے تیار کردہ تین نئی چتاؤں کا بھی افتتاح کیا۔
ڈاکٹر ہرش وردھن نے اس مقام پرادارہ جاتی ‘گرین گُڈ ڈیڈ’  کیلئے ایک وسیع اسکیم تیار کرنے کی اپیل کی۔ انہوں نے کہا کہ ماحولیات کے تحفظ کی ایسی پہل کے ساتھ قومی راجدھانی میں ہوا کی آلودگی کے انڈیکس میں بہتری لانے کی سمت میں کافی کچھ حاصل کیا جاسکتا ہے اور سی ایس آئی آر- این ای ای آر آئی کے سائنسداں اس میں اہم کردار نبھا سکتے ہیں۔ انہوں نے بتایا کہ مرکزی حکومت ملک کے 120 شہروں میں ہوا کے معیار کے اشاریہ بہتری لانے کیلئے پہلے سے ہی کام کررہی ہے۔
ڈاکٹر ہرش وردھن نے کہا کہ نیشنل گرین ٹرائیبونل کے مطابق 120 سے زیادہ شہروں کے نان اٹینڈیڈ کٹیگری کے تحت آنے کے ساتھ ہندوستان میں فضائی آلودگی ایک سنگین مسئلہ بن گئی ہے۔ انہوں نے بتایا حال ہی میں اعلان کردہ عام بجٹ 2021 میں ہندوستان میں بڑھتی فضائی آلودگی سے جڑے مسائل سے نمٹنے کیلئے وسائل مختص کرنے پر کافی زور دیا گیا ہے۔
دہلی میں لگ بھگ 56 روایتی شمشان گھاٹ ہیں جہاں پر ہندو کھلے میں لکڑی کو جلاکر لاشوں کی آخری رسومات ادا کرتے ہیں۔ جس سے آسمان میں کالے دھنوئیں کے بادل اٹھتے ہیں۔ڈاکٹر ہرش وردھن نے کہا اس طرح کے اختراعات کو غیرمنظم اور غیررسمی صنعتی سیکٹروں جیسے بیکری، نمکین بنانے کا عملی یا ان سیکٹروں میں جہاں پر لکڑی کو ترجیحی ایندھن کے طور پر استعمال کیا جاتا ہے، سے نکلنے والی ہوا کی آلودگی کو گھٹانے کیلئے بھی استعمال کیاجاسکتا ہے۔ انہوں نے کہا این سی اے پی سوچھ اور سوچھ بھارت جیسے پروگراموں کے تحت اس طرح کے نظام کو پورے ملک میں پہنچانا چاہئے تاکہ مردے کو جلانے والے گھروں سے نکلنے والے آلودگی اخراج کو کم کیاجاسکے جو ماحولیات اور عوامی صحت کو بڑے پیمانے پر متاثر کرتی ہیں۔
اس موقع پر ڈاکٹر ہرش وردھن نے تحقیق کے مقصد سے جسم اور اعضا عطیہ کرنے کی بھی اپیل کی اور متنبہ کیا کہ لوگوں کو اپنی حفاظت کے اقدامات میں کوئی کمی نہیں لانی چاہئے اور کووڈ کی روک تھام کیلئے مناسب ضابطے پر عمل کرنا چاہئے۔
اس موقع پر ڈاکٹر شیکھر سی منڈے، ڈی جی ، سی ایس آئی آر، ڈاکٹر راکیش کمار، ڈائریکٹر، سی ایس آئی آر- این ای ای آر آئی، جناب کے وینکٹ سبرامنین، چیف سائنٹسٹ، سی ایس آئی آر ڈاکٹر پدما راؤ، پرنسپل تفتیش کار اور سینئر پرنسپل سائنٹس، سی ایس آئی آر-این ای ای آر آئی جناب جے پرکاش، میر، این ڈی ایم سی اور دیگر افسران موجود تھے۔
تکنیکی بیورو کیلئے یہاں پر کلک کریں۔